กรณีนี้จะมีผลแค่ช่วงตอนอวัยวะเพศแข็งตัวเท่านั้นครับ ถ้าผมไม่ไปพบ รักษาเอง งดการมีเพศสัมพันธุ์ รอบปริแตกนี้มีโอกาสหายเองมั้ยครับ อีกอย่างผมมีร่างกายที่อ้วนมาก อาจจะเกี่ยวข้องกับสาเหตุนร้ด้วยหรือไม่ครับ
สวัสดีค่ะ การที่หนังหุ้มปลายอวัยวะเพศชายมีรอยปริแตกดังกล่าวมาอาจเกิดจาก ภาวะหนังหุ้มปลายองคชาตตีบ คือภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ การติดเชื้อที่ผิวหนังหรือเยื่อบุ อาจเป็นเชื้อกลุ่มแบคทีเรียหรือเชื้อรา การมีผื่นแพ้สัมผัส ผื่นแพ้ยามักมีรอยคล้ำดำ หรืออาจเป็นการเสียดสีจากภายนอก การมีน้ำหนักตัวมาก อาจทำให้เกิดการเสียดสีของผิวหนังรอบๆได้มากขึ้นหากเป็นรอยปริแตกที่ไม่มีสาเหตรุนแรง เช่นการเสียดสีตื้นๆ หรือผื่นผิวหนังอักเสบที่ปัจจัยกระตุ้นได้รับการกำจัดไปแล้ว ซึ่งอาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวันแต่หากอาการดังกล่าวเป็นมากขึ้นเรื่อยๆ ก่อให้เกิดความเจ็บปวด หรือทำให้มีแผลหลังมีเพศสัมพันธ์ มีเลือดหรือหนองไหลซึมออกมา ควรไปพบแพทย์